Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista-ohjelmaan.
Tervetuloa maailmaani, joka on luonnollisesti yliluonnollinen.
Jumala ilmestyi vieraalleni hänen kotonaan.
Ilmestys kesti yhdeksän kuukautta.
Jumalan käsin kosketeltava kirkkaus tuli hänen kotiinsa -
ja kaikki muu, mikä siihen kuuluu.
Jumala opetti hänelle periaatteet, joiden mukaan kuka tahansa -
voi toimia siinä samassa Jumalan ilmestyksen läsnäolossa.
Siten Jeesus kykeni kaikkiin ihmeisiin.
Hän kulki siinä kirkkaudessa ja tahtoo opettaa teitä. Kiinnostuitteko?
Tapasin Shawn Morrisin ensi kertaa eräällä Israelin-matkallamme.
Vaikeaa kuvitella, että se mies, joka lounasti kanssani vaimonsa kanssa, -
on sama henkilö, josta nyt luen.
Perheesi oli enimmäkseen huume- riippuvaisia, murhaajia ja diilereitä.
Isäsi hylkäsi sinut lapsena.
Äitisi ja isäpuolesi pahoinpitelivät ja nöyryyttivät sinua.
11-vuotiaana aloit käyttää huumeita ja alkoholia.
16-vuotiaana olit jo täysin riippuvainen heroiinista.
Teini-ikäisenä elit rikollista elämää. - Kyllä.
Murhia ja kaikkea.
Parikymppisenä sait 99 vuoden tuomion. - Totta.
Vankilassa törmäsit uskoviin ihmisiin. - Niin törmäsin.
Mitä heroiiniriippuvuudelle tapahtui?
Vankilassa kohtasin Jeesuksen ensi kertaa.
Jotkut miehet rukoilivat ja pitivät raamattupiiriä.
Tiesitkö ennalta mitään Jeesuksesta? - En. Tiesin vain seurakunnasta.
Tiesin kirkossakäynnistä ja olin kuullut Jeesuksesta. Suhde oli vieras asia.
Tapasin miehet vankilassa. He pitivät raamattupiiriä.
He rukoilivat puolestani, että ottaisin Jeesuksen vastaan.
En tuntenut mitään ihmeellistä tai yliluonnollista.
Mutta jokin oli muuttunut.
Jos en ennen ollut saanut heroiinia pariin päivään, tulin tosi sairaaksi.
Voin pahoin ja minulla oli kramppeja ja muita vieroitusoireita.
Heti kun lausuin sen rukouksen, vieroitusoireet loppuivat.
Tajusitko, että Jumala teki sen? - Tajusin. Koin Jumalan silloin, -
mutta en yrittänyt vapautua synnistä vaan vankilasta.
Sitä kutsutaan vankilauskoksi. - Se oli juuri sitä.
Parannuin. En tarvinnut 12 vaiheen ohjelmaa, vain yhden: Jeesuksen.
Sinulla oli 99 vuoden tuomio. - Aivan.
Vannoit Jumalalle jotakin.
Vannoin, että jos Hän pelastaa minut sieltä, en enää ikinä koske huumeisiin.
Se oli liikaa Jumalallekin. - Niinpä.
Kun pääsin vankilasta, lakkasin käyttämästä.
Jumala kunnioitti lupausta. - Niin kunnioitti, mutta minä en.
Miten Jumala vastasi rukoukseen?
Sinulla oli 99 vuoden tuomio. Miten Hän sai sinut ulos?
Äiti luuli sen johtuneen kirjeestä, jonka hän kirjoitti tuomarille.
Todistajaa ei ollut eikä riittävästi todisteita, että olin syyllinen.
Tiesin itse, että taivaallinen Tuomari vapautti minut tuomiosta.
Kohtasin Jeesuksen vankilassa, mutta jätin Hänet sinne.
Minun oli vaikeaa käsittää elämäntavan muuttamista.
Sain ensikosketuksen mutta en suhdetta Jeesukseen.
Palasit takaisin huumeiden ja rikollisuuden pariin.
Sitten lapsuudenystävä kävi luonasi.
Hän esitti sinulle haasteen, joka löi sinut ällikällä. Mikä se oli?
Tunsin ystäväni. Huomasin jonkin muuttuneen.
Hän oli pelastunut. En tiennyt, mitä se tarkoitti.
Hän tuli käymään ja luki minulle lukua 2. Tim. 3: -
"...viimeisinä päivinä on tuleva vaikeita aikoja." Tulee panettelijoita,-
pöyhkeitä, hekumaa enemmän kuin Jumalaa rakastavia ja niin edelleen.
Hän sanoi minulle: "Näytä tästä katkelmasta, mikä kuvaa sinua?"
Yhtäkkiä sähkövirta kulki päälaeltani jalkapohjiin asti.
Aloin itkeä hillittömästi. Kaikki luvussa 3 päti minuun.
Itkin ja tärisin lattialla monta tuntia. Se jatkui monta päivää.
Sinusta tuli oikea uskova. - Niin tuli.
Sitten ystäväsi soitti sinulle. Sinulla oli rahat vähissä.
"Minulla on sinulle lahja", hän sanoi. Mitä ajattelit?
Ajattelin heti, että hän siunaa minua rahalla. Tämä Jeesus-homma toimii!
Olin tottunut huijaamaan diilerinä. Ajattelin, että saan huijattua rahaa.
Hän kutsui minut kotiinsa ja rukoili puolestani.
Suljin silmäni. Hän sanoi: "Ota vastaan. Ota vain vastaan."
Yhtäkkiä tunsin lämmön kehossani ja aloin höpöttää aivan outoja sanoja.
Olitko ennen kuullut yliluonnollisista kielistä? - En ollut.
Vartuin baptistina. Se oli minulle ihan uutta.
Kun aloin puhua kielillä, en tajunnut, mitä olin saanut.
Kotona sinä iltana minusta virtasi sujuvasti jotakin kieltä.
Rukoilin kielillä, ja joka kerralla se häkellyttävä lämpö tuli ylleni.
Tuliko se käsiesi ja koko kehosi ylle? - Päästä varpaisiin. Minä tärisin.
Raamatussa puhutaan Hengen kasteesta, -
mutta siinä puhutaan myös kasteesta Hengellä ja tulella.
Niin, Sid.
Sen kohtaamisen jälkeen jokainen, jonka puolesta rukoilin, -
vapautui ja pelastui välittömästi. He saivat synnintunnon.
Sellaista ei ollut tapahtunut ennen. - Sitä ei ollut koskaan tapahtunut.
Töissä ihmiset pelastuivat. Pomot pelkäsivät raportoida, jos myöhästyin,-
koska pelkäsivät Jumalan saavan heidät kiinni. Voitelu oli niin väkevä.
Pidä tuo mielessä. Voitelu kasvoi.
Olen kuullut tiedon sanoista ennenkin, -
mutta hän suorastaan luki ihmisten posteja, -
ja he tulivat hänen luokseen katuen synnintuntoisina.
Jatketaan kohta.
Yliluonnollista-ohjelma jatkuu pian.
ISN on paljon muutakin kuin vain kristillinen tv-ohjelma.
ISN-sovellus tuo ohjelmavirran 24/7 mobiililaitteelle tai älytelevisioon.
Voin katsoa lempiohjelmaani milloin haluan.
Ohjelmat muuttavat ihmisten elämää.
Monet ovat parantuneet ja saaneet rukousvastauksia.
Valmistaudu saamaan yliluonnollinen läpimurto, parantuminen ja ihme.
Lataa ilmainen ISN-sovellus.
Yliluonnollista-ohjelma jatkuu nyt.
Vankilassa käytit Jumalaa niin sanotusti -
päästäksesi vankilasta. Se oli vankilauskoa.
Kun jouduit vastatusten Jumalan Sanan kanssa ja se kuvaili sinua, -
synnyit aidosti uudestaan. - Niin.
Kukaan ei kehottanut sinua, mutta aloit tehdä parannusta.
Aloin tehdä parannusta kaikista linnakkeista ja sukukirouksista, -
joita elämässäni oli isän ja äidin puolelta ja tein aidosti parannusta.
Rukoillessani toisten puolesta, että he pelastuisivat, itken sielujen tähden.
Ei kuulosta sinulta. Olit gangsteri. - Nyt olen Jumalan gangsteri.
Löin huumeet diilerien kädestä. Kiihkoa minussa oli muttei viisautta.
Pyysin Pyhän Hengen apua, etten loukkaa itseäni siinä sivussa.
Mitä teit huumevarastoille ja muulle, mitä olit saanut niissä hommissa?
Kaupittelin naisia, ja käytin ja myin huumeita. Minulla oli paljon aseita.
Luovuin kaikista aseista. Annoin Jaguarin ja kaikki korut pois.
Annoit Jaguarin pois? - Annoin sen kaverille Houstonissa.
Annoin pakettiautoni eräälle perheelle. Heitin korut ja aseet pois.
Vedin huumeet pöntöstä alas. Vapauduin kokonaan kaikesta.
Ero oli silminnähtävä. Kun puhuit, huomasivatko muut, että olit eri mies?
Jopa ulkoinen olemukseni muuttui. Näytin ihan eri ihmiseltä.
Minua ei edes tunnistettu elämässäni tapahtuneen muutoksen takia.
Janosit valtavasti Jumalaa.
Ryhdyit kolmipäiväiseen kuivapaastoon eli et juonut mitään.
Kokeilin sitä. Minusta tuli tosi heikko. Tapahtuiko niin sinullekin?
Tapahtui. Olin tosi heikko. Mutta samalla olin vahva, jos käsität.
Makasin lattialla paaston aikana.
Yhtäkkiä näin näyn ja eteeni nousi pilviä.
Näyn jälkeen kuulin äänen: "Tänä iltana alkaa herätys."
Heti kun vaimoni tuli kotiin kaupasta...
Sanoitko jotakin vai huomasiko hän jonkin muuttuneen?
Hän huomasi sen. Hän herätti minut näystä sanoen: "Mitä täällä tapahtuu?"
Kun hän tuli kotiin, selvästi nähtävä pilvi täytti olohuoneen.
Kotinne sisällä? - Niin, sisällä.
Ihan kuin hellalta olisi otettu jotakin palanutta. Savua oli joka puolella.
Nousin ylös ja kysyin: "Kulta, mikä hätänä?"
Ja kun levitin käteni, vaimoni lensi läpi huoneen. Se oli hullua.
En tiennyt yhtään, mitä tapahtui. En ollut nähnyt sellaista seurakunnassa.
Luulin, että joku pilailee kanssani. Se oli kirjaimellisesti näkyvä pilvi.
Pidit raamattupiiriä kotonasi.
Kun ihmisiä tuli, näkivätkö he pilven? - Kaikki näkivät sen.
Pilvi oli paksu. Kun ihmiset tulivat ovesta, he kaatuivat kasvoilleen.
Olen kuullut kaatumisesta taaksepäin -
mutten eteenpäin marmorilattialle ilman kiinniottajaa.
He kaatuivat Jumalan voiman alle tuntikausiksi.
Katosta vuoti öljyä.
Möykyt valuivat ihmisten päältä lattialle ja ne piti pyyhkiä pois.
Sokeat näkivät. Kuurot kuulivat. Kuolleitakin heräsi henkiin.
Kun tulin uskoon, en tiennyt mitään kaavaa, miten asiat toimivat.
Kun luin Uutta testamenttia, tajusin, että se oli normaalia.
Järkytyin, ettei sinulle tapahtunut ollutkaan normaalia.
Kaikille ei tapahtunutkaan niin. - Aivan. Juuri niin.
Olin uusi uskova, ja pyysin Herraa antamaan minulle jonkun mentorin.
Aloin katsoa televisiota, koska minulla ei ollut ketään pastoria opastamassa.
Aloin katsoa ohjelmaasi, Sid. Olin saanut ilmestyksen mutten ilmoitusta.
Ohjelmasi myötä kirkkauden asioita alkoi tapahtua entistä enemmän.
Jumala kutsui sinut kokopäiväiseen palvelutyöhön.
Olit vaikeuksissa. Myit rap-musiikkiasi kaduilla.
Se ei oikein tuottanut. Mitä Jumala käski sinun tehdä silloin?
Olin Walmart-kaupan edessä. Yritin saada vuokrarahat kasaan.
Olin myynyt vain 3 dollarilla CD:itä.
Yhtäkkiä Pyhän Hengen ääni sanoi: "Mene miestenhuoneeseen."
Siellä se sama ääni sanoi: "Rukoile Jamesin puolesta."
Mies tuli huoneeseen ja menin hänen luokseen. Se oli tosi outo tilanne.
Tosi outoa! - Niin oli.
Sanoin: "Herra kehotti minua rukoilemaan Jamesin puolesta."
"Minä olen James", hän sanoi. Yhtäkkiä sanoin hänen äitinsä nimen.
Kun hän sanoi olevansa James, taisit järkyttyä häntä enemmän.
Tunsin öljyn rastoissani. Niin ihmeellistä ja sävähdyttävää se oli.
Yhtäkkiä sanoin hänen äitinsä nimen.
Puhuin hänen ja hänen kihlattunsa tilanteesta.
Hän vajosi polvilleen ja antoi elämänsä Jeesukselle.
Lähdimme molemmat itkien ja halaten.
Oudoin tilanne taisi olla se, kun kaksi aikuista miestä poistui itkien wc:stä.
Katkon jälkeen toivon, -
että rukoilet ihmisille samaa janoa Jumalan puoleen kuin sinulla on.
Tahdotte sen janon, jota teillä ei ole. Jumala ei kaipaa teiltä kuin tahtoa.
Shawn rukoilee katkon jälkeen.
Yliluonnollista-ohjelma jatkuu pian.
Maailma erottelee ihmiset eri ryhmiin. Ihmiset ovat kapeakatseisia.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden hengellisen täyteyden kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, maailma näkee Jumalan.
Nettisivuillamme on opetusmateriaalia tästä aiheesta.
Se auttaa johdattamaan ihmisjoukot Jumalan tuntemiseen.
Opit ymmärtämään Israelia ja seurakunnan juutalaisia juuria.
Kaikki kansat saavat uudenlaisia siunauksia.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet katsojat ovat kokeneet ihmeitä ja parantumisia.
Ohjelmassa Sid puhui parantumisesta.
Lonkkani oli ollut pitkään kipeä, aivan kuin pois paikaltaan.
Kysyin Herralta: "Entä lonkkani?"
Osoitin kipeää aluetta. Silloin Sid sanoi: -
"Jumala kertoi parantavansa jonkun lonkkaa parhaillaan."
Lonkkani parantui heti! Ylistys Jumalalle!
Olin murtunut. Olin menettänyt työni. Sain työttömyysrahaa.
Katsottuani ohjelmaa ja opetuksia DVD:ltä, saatoin vain iloita.
Jumala on alkanut peruuttaa kirousta raha-asioidemme yltä.
Jos ohjelma on siunannut sinua, -
kerro siitä meille osoitteessa www.sidroth.org/praise.
Jumalan yliluonnollisuus ei tunne rajoja.
Nyt voit saada yliluonnollisen läpimurron milloin ja missä tahansa.
ISN-verkosto tuo ohjelmavirran 24/7 -
mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu nyt.
Näit Jeesuksen näyssä, joka muutti elämäsi.
Sanoit minulle, että kun kerrot kokemuksestasi, -
samanlaisia asioita tapahtuu muillekin. Kerro kokemuksestasi.
Näin näyn Jeesuksesta.
Seisoin sairaalan edessä kaksi matkalaukkua kädessäni.
Sairaala kuvasti näyssä sitä, missä sairaat ihmiset ovat.
Matkalaukut kuvastivat sitä, minne olin menossa.
Iso linja-auto pysähtyi eteeni ja nousin siihen.
Olin ainoa matkustaja. Kuljettaja ajoi vain. Kysyin, minne olemme menossa.
Hän ei vastannut mitään. Aloin pelätä, kun en tiennyt, mitä tapahtui.
Pyysin kertomaan, minne hän vei minua.
Silloin hän otti hatun päästään.
Sädekehä ympäröi hänen päätään ja veri valui otsalta. Hän oli Jeesus.
Näin Hänen silmänsä, ja näky loppui.
Viikon kuluttua rukouskokouksessa -
profeetta sanoi minulle: "Jumala antaa sinulle silmänsä."
Kaaduin ja palasin heti näkyyn.
Sen jälkeen jokainen, jolle olen kertonut näystä, -
on kaatunut ja nähnyt ilmestyksen taivaasta.
Pyhä Henki opetti sinulle askel askelelta, -
miten voi saada yhteyden Jumalan kirkkauteen.
Nyt opetat muille samaa. - Niin.
Voiko jokainen Messiaaseen uskova katsoja -
saada yhteyden samaan kirkkauteen samoin tuloksin kuin sinä?
Uskon... Puhun suoraan jollekulle juuri nyt.
Mietit: "Olen aivan kuin tuo mies.
Tahdon tietää, mitä hän teki ja sanoi saadakseen tuollaisen siunauksen."
Saatat olla huumediileri. Oletkin itse asiassa.
Jumala sanoo, että Hän antaa jotakin tilalle, kun tulet Hänen luokseen.
Alat tehdä Herran tahtomia asioita. Saat yliluonnollisen vuodatuksen.
Jumala muuttaa elämäsi. Hän muutti minut Saulista Paavaliksi.
Jumala koskettaa sinun elämääsi juuri nyt. Nosta kätesi. Rukoilen puolestasi.
Isä, rukoilen Jeesuksen nimessä niiden katsojien puolesta, -
jotka ovat masentuneita tai tarvitsevat vapautusta esimerkiksi huumeista.
Tulkoon yliluonnollinen vuodatus teille.
Se vapauttaa teidät kaikista huumeriippuvuuksista, -
synneistä ja himon hengestä.
Ne murtukoot Jeesuksen, Messiaan, nimessä.
Puhun sitä elämäänne nyt Jeesuksen nimessä.
Olet nähnyt luovia ihmeitä. - Niin olen.
Olet nähnyt ihmeitä, joita Jeesus kutsui suuremmiksi kuin Hän teki.
Kerro yhdestä luovasta ihmeestä lyhyesti.
New Orleansissa Louisianassa oli eräs nainen.
Naisen aviomies iski häneen kirkon ulkopuolella. Hän ajoi naisen yli.
Se on enemmän kuin isku.
Pastori raahasi naisen sisään. Olimme juuri lopettamassa kokousta.
"Profeetta", hän kutsui, "tule tänne. Naisen yli ajettiin juuri."
Naisen käsi oli sijoiltaan ja luu törrötti ulos.
Iho oli revennyt lihaan asti. Verta oli paljon. Hän katsoi minuun ja sanoi: -
"Jeesus, tiedän että rakastat minua. Rakastat aina."
Yhtäkkiä luu sujahti paikalleen -
ja uusi iho, kuin vauvan iho, kasvoi takaisin.
Hän alkoi puhua kielillä, ja hänessä ollut huumeiden haju lähti hänestä.
Se oli mieletöntä. - Näkivätkö seurakuntalaiset sen?
Kaikki näkivät. Minun perhettäni oli siellä ja he pelästyivät.
Hulluinta oli, että mies tuli sisään ja otti Jeesuksen vastaan Pelastajanaan.
He korjasivat avioliittonsa.
Rukoile nyt sitä janoa kirkkauden puoleen.
Pyydä, että kirkkaus tulee katsojille.
Uskon, että ihmeitä ja elämää muuttavia kohtaamisia tapahtuu nyt.
Tulkoon juuri nyt Jumalan tuli -
ja Pyhän Hengen palo elämäänne.
Rukoilen, että teistä tulee kirkkauden jahtaajia, -
jotka saavat kestävyyden ja halun siirtyä Jumalan Hengen maailmaan.
Tulkoon kirkkauden pilvi yllenne juuri nyt Jeesuksen Kristuksen nimessä.
Koskettakoon Jumalan voima ja tuli jokaista kotia ja jokaista henkilöä, -
joka kuulee ääneni, niin että muututte ja alatte tavoitella Jumalaa kaikessa.
Rukoilemme tätä Jeesuksen nimessä.
On vain yksi keino vapautua.
Et ehkä ole fyysisessä vankilassa mutta olet silti vangittu.
Jeesus sanoi: "Olen tullut vapauttamaan vangitut."
Kutsu Häntä omalla tavallasi.
Jokaiselle anovalle annetaan.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Ensi jaksossa: -
Olen pastori Tim Sheets. Tiesitkö, että sanat ovat kuin hengellisiä siemeniä?
Samoin kuin siementen istuttaminen maahan tuottaa satoa -
voit istuttaa Taivaan siunauksia maan päälle.
Lahjoituksienne ansiosta ohjelmaa voidaan esittää Israelissa -
ja jakaa Sidin evankelioivaa kirjaa juutalaisille ympäri maailman.
Suomennos: Maija Tuukkanen